Դավիթ Սարգսյան (արձակագիր)

Անվան այլ կիրառումների համար տե՛ս՝ Դավիթ Սարգսյան (այլ կիրառումներ)Դավիթ Մկրտչի Սարգսյան (հոկտեմբերի 6, 1957(1957-10-06), Երևան, Հայկական ԽՍՀ, ԽՍՀՄ), հայ արձակագիր-հրապարակախոս։
ՀԽՍՀ մշակույթի վաստակավոր գործիչ Մկրտիչ Սարգսյանի որդին է։


== Կենսագրություն ==
1979 թվականին ավարտել է Երևանի պետական համալսարանի բանասիրական ֆակուլտետը։ Աշխատել է «Գրական թերթ», «Երեկոյան Երևան», 1980-1990 թվականներին եղել է «Սովետական գրող» (այժմ՝ «Նաիրի») հրատարակչության խմբագիր, 1990-1998 թվականներին՝ «Հայաստան» հրատարակչության տնօրեն, 1998 թվականին՝ Հայաստանի մշակույթի, երիտասարդության հարցերի և սպորտի նախարարության աշխատակազմի ղեկավար, 1998-2011 թվականներին՝ Հայաստանի ազգային գրադարանի տնօրեն, 2001 թվականից, միաժամանակ՝ Հայկական գրադարանային կոնսորցիումի, Հակոբ Մեղապարտ և Հայկակական գրադարանային միասնական ավտոմատացման ցանց ծրագրերի տնօրեն։ 2004 թվականից՝ Հայաստանի գրադարանային միության վարչության նախագահ։ 2004 թվականին հիմնադրել է Հայաստանի Ազգային գրադարանի «Հոգևոր հայրենիք» պաշտոնաթերթը։ Աշխարհի, ԱՊՀ և Եվրոպայի ազգային գրադարանների կոնֆերանսների մասնակից է։ 2011 թվականից Հայաստանի Ազգային գրադարանի տնօրենի գլխավոր խորհրդականն ու գիտխորհրդի նախագահն է։ 2013 թվականին «Հայկական հանրագիտարան» հրատարակչության վերահսկիչ խմբագիր։ 2014 թվականից Մուսա լեռան ազգագրության և հերոսամարտի պատմության թանգարանի տնօրենն է։ 2016 թվականից՝ ՀՀ ՊՆ Սարդարապատի հերոսամարտի հուշահամալիր, Հայոց ազգագրության և ազատագրական պայքարի պատմության ազգային թանգարանի տնօրենի գլխավոր խորհրդականը։


== Գործունեություն ==
Հեղինակ է «Մկրտիչը, Լուսինեն և ուրիշներ» (1986) մանկական պատմվածքների, «Հայրեր և որդիներ» (1992) էսսեների և պատմվածքների ժողովածուների, Ղարաբաղի ազատագրմանը նվիրված «Բժիշկ Հարութը» (2001), «Կայծ ցեղի ոգուց» (2002), «Մասիսն այն կողմից» (2004), «Երկվություն» (2012), «Ես և մերոնք» (2013), «Մաքառում» (2017) գրքերի, երկու թարգմանական գրքի, ինչպես նաև հոդվածների, հեռուստահաղորդումների։ Կատարել է թարգամանություններ ռուսերենից կազմել և խմբագրել տասնյակ գրքեր և ժողովածուներ։


=== Անդամակցություն ===
Հայաստանի Գրողների Միության անդամ, 1989
ՀԳՄ, «Հայ դպրություն» հասարակական կազմակերպության վարչությունների անդամ
Հայաստանի Ժուռնալիստների միության անդամ
Աշխարհի խաղաղության դեսպան, 2003
Հաննովերի բնական գիտությունների եվրոպական ակադեմիայի մշտական անդամ
Բնության և հասարակական գիտությունների միջազգային ակադեմիայի իսկական անդամ, ակադեմիկոս, 2004


== Պարգևներ ==
ՀԺՄ մրցանակ, 1985
Ֆրիտյոֆ Նանսեն միջազգային հիմնադրամի ոսկե հուշամեդալ, 2006
Հակոբ Մեղապարտ հուշամեդալ, 2007
ՀԳՄ «Գրական վաստակի համար» մեդալ, 2007
ՀՀ Մշակույթի նախարարության Ոսկե մեդալ, 2007
ՄԱԿ-ի հասարակական պարգևների խորհրդի Ալ. Պուշկինի անվան մեդալ, 2007
Հայ Դպրություն հ/կ Մեսրոպ Մաշտոց մեդալ, 2007
Ակսել Բակունցի անվան Գիտելիքների շտեմարան մեդալ, 2009
Լոռվա ձոր հ/կ Պատվավոր լոռեցի կոչում, 2011
Մաշտոց կրթամշակութային կենտրոնի «Ամենայն Հայոց կաթողիկոս Վազգեն Ա» մեդալ, 2011
Մարկուսի Ով ով է հանրագիտարանի ռեկորդակիր, 2011
Քեմբրիջի կենսագրական միջազգային կենտրոնի Տարվա միջազգային մասնագետ, 2012
Գյումրիի Հովհաննես Շիրազի տուն-թանգարանի Հովհաննես Շիրազ հուշամեդալ, 2012
Հոգեբանների և իրավաբանների միջազգային ասոցիացիայի Տարվա լավագույն հասարակական-մշակութային գործիչ, 2013
Հայաստանի Մուսալեռ հայրենակցական միության ,,ՄՈՒՍԱԼԵՌ,, հուշամեդալ
ՀԳՄ Դերենիկ Դեմիրճյանի անվան արձակի ամենամյա մրցանակ, 2021


== Երկեր ==
Առաջնորդը. Ալֆան և Օմեգան (վեպ) Եր.:2020:
Մաքառում. խոհեր և մտորումներ (գեներալ-մայոր Աշոտ Պետրոսյան), Եր.: 2017:
Ես և մերոնք (գեղարվեստական ակնարկ), Եր., 2013։
Երկվություն (վեպ), Եր., 2012։
Կայծ ցեղի ոգուց Եր., 2002:
Մասիսն այն կողմից. Եր., 2004:
Բժիշկ Հարութը (փաստագրական ակնարկ), Եր., 2001։
Հայրեր և որդիներ (պատմվածքներ), Եր., 1986։
Մկրտիչը, Լուսինեն և ուրիշներ (պատմվածքներ), Եր., 1986։
Թարգմանական գրքեր
Եգոր Սերգիև <<Ագռավաքար>>, Լուսակն, 2021
Իոսիֆ Գրիգուլևիչ ,,Նոր ճշմարտության մարգարեները,, Հայաստան, 1989 թ.
Նիկոլայ Սլադկով ,,Անտեսանելի գլխարկը,, Սովետական գրող, 1985 թ.


== Ծանոթագրություններ ==


== Արտաքին հղումներ ==
Դուխով գազանն ամենավտանգավորն է, որովհետև դուխն ունի, բայց ուղեղը չունի
Գրողն ու իր իրականությունը. Դավիթ Սարգսյան
Դավիթ Սարգսյանի կենսագրությունը Հայաստանի Գրողների Միության կայքում